去開深水埗買嘢緊係要食埋深水埗出名嘅小店啦！公和荳品雖然主打荳品，依然有唔少荳品外嘅選擇，例如端士雞翼(不過唔多覺有人食)。既然呢度係主打荳品，當然要試下豆腐花同豆漿啦！叫左兩碗凍豆腐花，一枝凍豆漿同三拼(有魚腐，炸豆卜同釀豆腐各兩件)。聽野豬講食豆花一定要食熱嘅先夠滑，天氣熱熱地忍唔住食左碗凍嘅，點知又好夠滑好有豆味喎! 可能因為未係雪得好凍掛豆漿有得揀少甜，呢樣夠貼心，而且好濃郁三拼好抵食，14蚊有6件，係貪心之選豆卜夠香口，魚腐夠鮮味，釀豆腐夠平實，各有各風味。